Mar adentro

Mar adentro ("Marantaŭen" aŭ "For en maron") estas hispana biografia drama filmo de 2004 reĝisorita de Alejandro Amenábar kaj ĉefrolulita de Javier Bardem, Belén Rueda kaj Lola Dueñas. Temas pri refilmaĵo de antaŭa versio Condenado a vivir de 2001 ambaŭ bazitaj sur la reala historio de Ramón Sampedro, verkisto kaj eksmaristo kiu estas paralizita dum 30 jaroj post akcidento okazinta en lia junaĝo, pro kio li deziras morti pere de la aplicación de la eŭtanazio. La filmo rakontas la lukton de Sampedro por ke jure oni agnosku lian mortorajton.

Ĝi estas unu de la plej premiitaj hispanaj filmoj, atingante 14 Goya-premiojn de la Hispana Kinakademio (rekorda nombro) kaj la Oskar-premion por la plej bona fremdlingva filmo, inter nombraj aliaj premioj.

Intrigo

Ramón (Javier Bardem) estis dum preskaŭ 30 jaroj "enfermita en sia korpo", enlite je la zorgo de sia familio. Lia nura fenestro al la mondo estas tiu de lia ĉambro, apud la maro, tra kiu li veturis kaj kie li suferis akcidenton kiu interrompis lian junecon, kiam li plonĝis al akvo en As Furnas (Porto do Son), kie ne estis sufiĉa profundeco. Ekde tiam li restis paralizita kaj lia nura deziro estas lia vivofino, pere de helpita memmortigo, ĉar nur tiel li estos libera denove. 

Liaj patro, frato, bofratino kaj nevo estas tute dediĉitaj al lia zorgado; el ili la pli aĝa frato tute kontraŭas la deziron morti de Ramón Sampedro, kaj klopodas por trudi al li sian aŭtoritaton de pli aĝa frato, kion Ramón tute ne akceptas. Krome intervenas pastro (Josep Maria Pou) -same paralizita kaj sur rulseĝo -, kiu nekonante la familian etoson de Ramón, parolas en amaskomunikiloj pri amomanko fare de la familianoj de Ramón; li eĉ venas ĉe li, sed ili ne povas renkontiĝi pro mallarĝeco de la hejmo. Helpanto peras la konversacion sed finfine kaj la pastro kaj Ramón retenas siajn sintenojn.

Alvenas du virinoj: Julia (Belén Rueda), advokatino kiu suferas ankaŭ tre gravan cerban malsanon -CADASIL-, kiu apogas sian lukton, sed malsukcese en juraj aferoj; kaj Rosa (Lola Dueñas), lokanino videzira, kiu klopodos por konvinki Ramón, ke la vivo meritas la penon. La enorma personeco de Ramón altiras ambaŭ virinojn, kiuj siavice pridemandas sin mem pri siaj propraj vivoj. 

Geaktoraro kaj roluloj
 Javier Bardem: Ramón Sampedro
 Belén Rueda: Julia
 Lola Dueñas: Rosa
 Mabel Rivera: Manuela
 Celso Bugallo: José Sampedro
 Clara Segura: Gené
 Joan Dalmau: Joaquín
 Alberto Jiménez: Germán
 Tamar Novas: Javi
 Francesc Garrido: Marc
 José María Pou: Pastro Francisco
 Alberto Amarilla: Frato Andrés
 Andrea Occhipinti: Santiago
 Federico Pérez Rey: Ŝoforo

 Eksteraj ligiloj 

 Mar adentro Elperrocafe.com



Kategorio:Hispanaj filmoj
Kategorio:Dramaj filmoj
Kategorio:Filmoj aperintaj en 2004
Kategorio:Biografiaj filmoj
Kategorio:Filmoj pri morto
Kategorio:Sinmortigo
Kategorio:Eŭtanazio